Arutelu:Köögivili

message: Enne algas artikkel nii:
Köögiviljad ehk aedviljad on üldkeelne nimetus söödavate taimede ja taimeosade kohta, mis ei ole puuvili ega teravili. Köögiviljad ei ole üldiselt magusa maitsega. Köögivilju võidakse kasvatada köögiviljaaias. Need köögiviljad, millel tarvitatakse toiduks juuri, on juurviljad.
Praegune esimene lause ei ole definitsiooniks hea. Adeliine 28. aprill 2011, kell 21:12 (EEST)
replies: text: Muidugi ei ole, see on ju täitsa vale. Ja miks pealkirjas on ainsus ja artikli alguses mitmus? Andres 28. aprill 2011, kell 21:31 (EEST)
replies: text: : Kas köögivili ei ole siis taim, mille osi kasutatakse toiduks? Ulrika 28. aprill 2011, kell 22:12 (EEST)
replies: text: ::Köögiviljad on taimed või taimede osad (kogu tomatitaim ei ole köögivili). Ja puuviljad ei ole köögiviljad, kuigi on taimede söögiks kasutatavad osad. Ja inimesed söövad puulehti , -okkaid ja kastaneid ka näiteks. Adeliine 28. aprill 2011, kell 22:21 (EEST)
Kahjuks ei ole siin teiskeelsetest definitsioonidest kah suuremat abi. Võib ainult nende eeskujul nentida, et termin ei ole teaduslik ja on seepärast ebamäärane. ("The noun vegetable usually means an edible plant or part of a plant other than a sweet fruit or seed. This typically means the leaf, stem, or root of a plant. However, the word is not scientific, and its meaning is largely based on culinary and cultural tradition. Therefore, the application of the word is somewhat arbitrary and subjective. For example, some people consider mushrooms to be vegetables, while others consider them a separate food category."; "О́вощ — кулинарный термин, обозначающий съедобную часть (например, плод или клубень) растения. С точки зрения ботаники, овощи — это съедобные части травянистых растений. Кулинарный термин «овощ» может применяться к съедобным плодам, которые с точки зрения ботаники являются ягодами (например, огурец) и фруктами.") Võib-olla siis umbes nii? "Köögiviljaks nimetatakse tavaliselt kultuurrohttaime söödavat osa. Kuna köögivili on eelkõige kokanduslik ja kultuuriline, mitte teaduslik termin, ei ole köögiviljad botaaniliselt selgelt määratletud ning mõne liigi kuulumine või mittekuulumine nende hulka sõltub kultuurilisest ja keelelisest kontekstist." No ja järgmises lõigus näited paarist kategooriast, mil on köögiviljadega hägus piir, samuti mõni taim või muu olevus (kuidas iganes me "mushrooms" selles kontekstis ei tõlgiks, kui ta ilmselt vastandub terminile "toadstools"), mis võib köögiviljade hulka kuuluda või mitte kuuluda. --Oop 28. aprill 2011, kell 23:30 (EEST)

message: [http://www.eki.ee/dict/ekss/index.cgi?Q=aedvili&F=M EKSS-i] järgi on aedvili üldkeeles köögivilja sünonüüm, aga aiandusterminoloogias on aedviljad köögiviljad, puuviljad ja aiamarjad. Adeliine 18. veebruar 2013, kell 12:40 (EET)

message: märksõna köögiviljataim suunab siia, ent on ka termin köögiviljakultuur (köögiviljana kasvatatav kultuurtaim). Selle märksõna võib vast siia suunata, ehkki vaid ruwikis on küll vist eraldi artikkel (:ru:овощная культура)--Estopedist1 (arutelu) 24. veebruar 2017, kell 12:59 (EET)
replies: text: Arvan, et taim ja kultuut peaksid olema koos teises artiklis. Andres (arutelu) 24. veebruar 2017, kell 13:57 (EET)
thread_title: Köögiviljakultuur

message: Köögiviljade liigituse lõigus on kohe väite "Üldiselt liigitatakse köögivilju söödava osa järgi" järel kirjas, et murulauk ja porrulauk on sibulköögiviljad. Ma ei tea, kas ma olen murulauku elu aeg valesti tarvitanud, kuid murulaugu sibulaid ma reeglina ei söö, vaid eelistam murulaugu pealseid, ehk lehti. Porrulaugu puhul olen sageli tarvitanud ka suurema osa sibulast, kuid peamiselt kasutan toiduks siiski porrulaugu ebavart ja õrnemaid lehti. Tsiteeritud sissejuhatav väide vajaks kindlasti täiendamist sõnaga "peamise", sest paljude köögiviljade puhul on söödavad ja ka reaalselt toiduks tarvitatavad mitmed osad või ka lausa terve taim.
thread_title: Murulauk, porrulauk - sibulköögivili?